Netflix dropper danske film og serier

Netflix har produceret en lang række tv-serier i Danmark, men det er slut nu. Netflix dropper al produktion herhjemme. Årsagen er en ny aftale mellem Producentforeningen og Create Danmark, der repræsenterer fagforbund for danske manuskriptforfattere, instruktører og skuespillere.

Aftalen gør det for dyrt at producere film og tv-serier, mener Netflix. Aftalen fik allerede i marts måned TV 2 til at stoppe for produktionen, men nu bakkes de altså op af Netflix.

Aftalen trådte i kraft i januar og skal sikre kunstnerne bedre betaling. Tidligere har kunstnerne fraskrevet sig sine rettigheder mod udbetaling af et engangsbeløb. Men med den nye aftale modtager kunstnere løbende betaling for deres rettigheder, fortæller Ritzau.

Benjamin Boe Rasmussen, der er direktør for Dansk Skuespillerforbund, mener at aftalen er nødvendig og at producenterne må “vænne sig til den skandinaviske rettighedsmodel”.

Han fortæller til Politiken, at det kun er to produktioner, Netflix trækker stikket på.

Netflix debuterede med dansk-produceret serie i 2018 med Rain, der blev en stor succes. Siden har de også lavet Equinox, Nisser, Kastanjemanden m.fl. Onsdag den 8. juni er der premiere på Skruk, der også er produceret herhjemme.Netflix har også været med til at finansiere den seneste sæson af Borgen sammen med DR.

Netflix dropper danske film og serier